Luuletuse, mille salmide esitähed moodustavad kokku kolm sõna, kolm  värvi ehk Eesti lipuvärvid, autor oli Andrus Rõuk.  Luuletuse trükkis ära ajakiri Looming. see apsakas juhtus stagnaajal. Peatoimetaja Kurg tegi Vanemuises proove ja asemele jäetud Teet Kallas oli andnud ilmumisloa. Sellest luuletusest kirjutas ajaleht Helsingin Sanomat.  Vanemuises tuli lavatööline ja teatas Kurele, et talle on telefon. Kaugekõne. Kurg vihastas: No nüüd on Kurat lahti!. Helistatigi toimetusest ja nõuti, et Kurg kohe Tallinna põrutaks. "Ma olen Tartus!" Ma olen Vanemuises! Ma teen  proovi, saate aru!", karjus Kurg torusse. "Mis kurat seal vaja on! Kas vene riik hakkab kokku kukkuma! Ja kui hakkabki, kas Looming on süüdi!"  "Täpselt nii! Te olete siis juba lugenud?"  "Mida?"  "Aga Helsingin Sanomaid. Te ei teagi? Seal kirjutatakse, et Looming on ära trükkinud Andrus Rõugu luuletuse, mille ridade esitähed ülalt alla annavad kolm sõna: sini, must, valge. Keskkomitee on tagajalgadel püsti, neil on, kes soome keelt oskavad"  Kurg viskas toru hargile.